สาวน้อยสุดเท่ ‘D-NA’ ขอท้า ถ้ามั่นใจก็ให้มาหักอก ใน ‘BREAK MY HEART’
ซิงเกิลที่ 3 กับความรักที่ไม่มีความหมาย

 #DNA_BreakMyHeart #DNA_3rdSingle #ItsmeDNA #BRIQ #RSMUSIC

หลังแสดงศักยภาพด้านการเต้นอันดุเดือดผ่านเพลง ‘BYE BYE’ และโชว์พลังเสียงอันเป็นเอกลักษณ์กับเพลง ‘เพื่อนกันเหรอ (EXPIRED)’ ของสาวน้อยสุดเท่ ‘D-NA’ (ดีน่า-สุริวัสสา วิวัฒน์วานิช) จนเป็นที่รู้จักในฐานะศิลปินเดี่ยวสุดปังจากค่าย BRIQ Entertainment ในเครือ RS Music มาแล้ว 
ล่าสุด ‘D-NA’ ขอท้าหนุ่ม ๆ ว่าถ้ามั่นใจก็ให้ลองมาหักอก กับซิงเกิลที่ 3 ‘BREAK MY HEART’ ในเนื้อหาที่ยังคงเล่าถึงเหตุการณ์ความรักภายใต้คอนเซ็ปต์ ‘BAD RELATIONSHIP’ ซึ่งแสดงถึงตัวตนของผู้หญิงยุคใหม่ ที่รักตัวเอง และเป็นตัวของตัวเอง ด้วยแนวเพลงที่เต็มไปด้วยกลิ่นไอ Pop Dance ผสมเมโลดี้ R&B ที่เล่าถึงการเล่นเกมในความสัมพันธ์ โดยอีกฝ่ายคิดว่าตัวเองจะเป็นผู้ชนะ แต่ไม่รู้ตัวเลยว่ากำลังลงแข่งกับคนที่เก่งในเกมนี้ไม่แพ้กัน แม้จะรู้ว่าการเอาใจลงไปเล่นกับความสัมพันธ์ มันจะเสี่ยง และอันตราย แต่ต่างฝ่ายต่างก็เต็มใจที่จะวางหัวใจเป็นเดิมพันในเกมครั้งนี้อยู่ดี โดย ‘D-NA’ ให้สัมภาษณ์ว่า
“เนื้อหาของ 2 เพลงที่ผ่านมา จะเกี่ยวกับ BAD RELATIONSHIP ที่ดีน่าเป็นฝ่ายถูกกระทำค่ะ แต่ในซิงเกิลที่ 3 นี้ ดีน่าจะเป็นฝ่ายเอาคืนบ้าง แบบใคร ๆ ก็บอกว่าเธอน่ะร้าย หลอกหักอกผู้หญิงมาเยอะ แต่เธอลองมาเจอกับฉันมั้ย เดี๋ยวก็รู้กันเพราะฉันน่ะร้ายกว่า 
ส่วนเรื่องราวในมิวสิกวิดีเพลง ‘BREAK MY HEART’ จะสื่อสารผ่านกีฬาเทนนิสค่ะ เปรียบลูกเทนนิสเสมือน ‘ความรู้สึกหรือหัวใจ’ ที่เราเอาลงมาเล่นในเกมการแข่งขัน ตีตอบโต้กันไปมา จนกว่าฝ่ายใดฝ่ายหนึ่งจะตีลูกออกสนามไป และการขานแต้มศูนย์ในเทนนิสจะใช้คำว่า ‘Love’ ดังนั้นจึงเกิดวลีที่ว่า ‘Love Means Nothing In Tennis’ ซึ่งหมายถึง คำว่ารักมันไม่มีความหมายในกีฬาเทนนิสค่ะ”
ชม MV ‘BREAK MY HEART’ ที่ YouTube : RS Music Thailand >>และ Briqofficial ทุกแพลตฟอร์ม สามารถติดตามดีน่าได้ที่ Instagram และ TikTok : dc.dna